Podhorský potok (prítok Margecianky)

Podhorský potok je vodný tok v Levočských vrchoch a Hornádskej kotline na území okresu Levoča. Je to ľavostranný prítok Margecianky v povodí Hornádu s dĺžkou približne 5,6 km a je tokom VII. rádu.

 Priebeh toku 
Potok pramení v juhovýchodnom výbežku Levočských vrchov, v geomorfologickom podcelku Levočské planiny a ich časti Levočské úboče, na severozápadnom úbočí vrchu Líška (), v nadmorskej výške približne  Prameň sa nachádza v lesnom poraste v lokalite Pod lesíkom, odkiaľ tečie krátko na západ, no následne sa stáča na juhozápad. Preteká údolím, tvoreným vrchmi Chrástka () a Líška a východne od Bijacoviec opúšťa Levočské vrchy a ich podcelok Levočské planiny a prechádza do Hornádskej kotliny a jej podcelku Podhradská kotlina. Obteká obec a pokračuje cez Beharovské, málo zvlnenou krajinou na juhozápad, smerom k diaľnici D1, kde mení svoj smer na západný. V lokalite Baranov priberá pravostranný Bijacovský potok a onedlho aj najvýznamnejší prítok, Ordzoviansky potok. Na dolnom toku tečie popod Spišský hrad, následne južným okrajom Studenca a neďaleko mesta Spišské Podhradie a diaľnice D1, sa v nadmorskej výške približne  vlieva ľavostranne do Margecianky v povodí rieky Hornád. Potok patrí do širšieho povodia rieky Slaná.

Potok pramení a na hornom toku preteká katastrálnym územím obce Bijacovce, následne tvorí časť hranice obcí Granč-Petrovce, Studenec a mesta Spišské Podhradie, na ktorého území sa vlieva do Margecianky. Preteká iba územím okresu Levoča v Prešovskom kraji.

 Referencie 

 Pozri aj 
 Hornádska kotlina, Podhradská kotlina
 Levočské vrchy, Levočské planiny, Levočské úboče

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Levočských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Levoča
Kategória:Bijacovce
Kategória:Granč-Petrovce
Kategória:Studenec (okres Levoča)
Kategória:Spišské Podhradie